# data[].attributes.attachment_link.title
TV3 - Els Matins - Manuel Carrasco i Formiguera, un patriota català

# data[].attributes.attachment_link.description
Aquest dimarts, amb Genís Sinca, hem parlat de la figura de Manuel Carrasco i Formiguera, que va ser afusellat per l'exèrcit franquista, l'any 1938, i la restitució d'una figura cabdal de la Guerra Civil Espanyola. Quim Torra, comissari de l'exposició "Manuel Carrasco i Formiguera, una vida per la llibertat", ha vingut al programa.

# data[].attributes.attachment_link.description
El Castell de Montjuïc acull una retrospectiva que repassa la trajectòria política i personal de Manel Carrasco i Formiguera. Advocat de professió i polític per vocació, Manuel Carrasco i Formiguera es va mantenir fidel als seus ideals fins a l'últim moment.

# data[].attributes.headline
Antoni Rovira i Virgili (1892-1949). Periodista , historiador, president del Parlament català

# data[].attributes.subject
Antoni Rovira i Virgili (1892-1949). Periodista , historiador, president del Parlament català

# data[].attributes.body
Antoni Rovira i Virgili va néixer a Tarragona 1882 i es va instal·lar a Barcelona per estudiar dret. Per motius de la seva carrera política es va exiliar al sud de França, on va ser president a l'exili del Parlament català entre el 1940 i 1949. Fou periodista i redactor en diverses publicacions especialitzades en política estrangera i història nacional catalana.

# data[].attributes.headline
Manuel Carrasco i Formiguera (1890-1938). Polític 

# data[].attributes.subject
Manuel Carrasco i Formiguera (1890-1938). Polític 

# data[].attributes.body
Manuel Carrasco i Formiguera va néixer a Barcelona el 1890, es doctorà en dret mercantil. Sempre interessat en la docència, va impartir classes a l'Escola d'Alts Estudis Comercials. Ja de jove va militar en el partit Lliga Regionalista i en el 1920 és regidor per Barcelona. Dos anys més tard va participar en la fundació d'Acció Catalana i també en el setmanari "L'Estevet" que va ser una revista de sàtira sobre el règim de Primo de Ribera. Va participar el 1930 en el pacte de Sant Sebastià, un any més tard és anomenat conseller de Sanitat i Beneficiència del Govern de Catalunya. Va destacar la defensa de l'Estatut de Núria i de la llibertat religiosa. En iniciar-se la guerra civil va ser perseguit per alguns anarquistes i comunistes per les seves idees democristianes, això el va fer exiliar al País Basc. El 1937 va tornar a Catalunya per l'ocupació de Guipúscoa pels franquistes. L'any següent va intentar tornar amb la família al País Basc. En aquest viatge és empresonat i traslladat a Burgos, on més tard va ser afusellat el 9 d'abril 1938 per l'exèrcit franquista.

# data[].attributes.body
L'afusellament de Manuel Carrasco i Formigura a mans de les tropes franquistes va causar molta emoció el país i a l'estranger. La gent preguntava com podia ser que una persona democristiana com ell hagués estat sacrificada només per traslladar-se amb la família a Euskadi coma representant de la Generalitat de Catalunya. Tothom s'adonava que aquest afusellament havia estat una venjança molt cruel, d'uns homes que deien que eren catòlics i cristians, però havien assassinat a un home que no havia vessat sang, i que havia demostrat el seu fervor religiós. Amb la seva mort com a màrtir, es va demostrar que fingien ser bons catòlics i cristians.

# data[].attributes.headline
La sang del màrtir, Antoni Rovira i Virgili.

# data[].attributes.subject
La sang del màrtir, Antoni Rovira i Virgili.

# data[].attributes.body
La Humanitat, 30-4-1938.

"L'emoció per l'afusellament de Manuel Carrasco i Formiguera, ben lluny de minvar, creix i s'esten a mesura que passen els dies. Creix i s'estén a Catalunya. Creix i s'estén a tot Espanya. Creix i s'esten a l'estranger. Com és possible, es pregunta la gent, que hagi estat sacrificat un home de cor i d'ideal que tenia les mans netes de sang i la consciència neta de delictes? Com és possible que hagi estat afusellat pel fet de voler traslladar-se a Euscadi amb el caràcter de representant de la Generalitat de Catalunya prop de Govern basc? [...] Tothom s'adona que l'afusellament de Carrasco ha estat un acte de venjança d'una crueltat refinada.[...] Alguns comentaris estrangers mostren una profunda estranyesa en comprovar que la fervent fe religiosa de Carrasco no li hagi valgut, a darrera hora, ni la gràcia de l'indult per part d'uns homes que es vanen de llur religiositat i de llur catolicisme. "Un catòlic com Franco -diuen els comentaris al·ludits- ha pogut deixar afusellar un altre catòlic que no havia comès cap crim?"

Nosaltres creiem que Carrasco ha estat afusellat per què ell era cristià i catòlic, i perquè els franquistes s'ho diuen i no ho són. [...] Els falsos cristians no poden sofrir que hi hagin cristians autèntics que, amb llur noble conducta, sigui una acusació vivent contra els fariseus del temple i la caserna. Un catòlic que, en les hores de dolor i d'esperança, s'acosta al poble, és més odiat pels catòlics fingits que no ho són els menys creients i els lliurepensadors. I l'afusellen amb més rancúnia que si es tractés d'un furibund anarquista. [...] Hi havia com una predistinació en els ulls de Carrasco i Formiguera. El rengle gloriós dels màrtirs de la llibertat de Catalunya s'ha allargat amb el seu nom, que va ajustar-se als noms dels segles passats. Tots els catalans, i tots els homes d'esperit recte, servaran la recordança perenne del màrtir que ha donat la seva sang per la llibertat i per Catalunya".